
ОБЩИНСКИ СЪВЕТ - КИРКОВО


НАРЕДБА 
ЗА СТОПАНИСВАНЕ, УПРАВЛЕНИЕ И РАЗПОРЕЖДАНЕ СЪС ЗЕМИ ОТ ОБЩИНСКИЯ ПОЗЕМЛЕН ФОНД


В сила от 14.12.2012 г.
Приета на заседание на Общински съвет – Кирково с Решение №166 от Протокол №13/14.12.2012г., изм. и доп. с Решение №268 от Протокол №23 /06.08.2013г. на Общински съвет – Кирково,  Решение №420 от Протокол №40 /14.08.2014 г., изм. и доп. с решение №200 от протокол. № 20/ 16.06.2025г. на ОбС-Кирково.






с. Кирково
декември, 2012 г.


[bookmark: _GoBack]ГЛАВА ПЪРВА
Общи разпоредби
Чл.1. С тази наредба се уреждат реда и условията за управление и разпореждане със земи от общинския поземлен фонд (ОПФ) в съответствие с действащата нормативна уредба: Закона за общинската собственост, Закона за собствеността и ползването на земеделските земи, Правилника за прилагане на Закона за собствеността и ползването на земеделските земи, Наредбата за реда за придобиване, управление и разпореждане с общинско имущество на Общински съвет Кирково и  други свързани с тях нормативни документи.
Чл.2. Кметът на общината или упълномощен от него заместник кмет организира, ръководи и контролира управлението, стопанисването и ползването на земите от общинския поземлен фонд.
Чл.3. Земите от общинския поземлен фонд са публична и частна общинска собственост.
Чл.4.Общински поземлен фонд по смисъла на тази наредба са земите от селскостопанския фонд, собственост на община Кирково, които се намират извън границите на урбанизираните територии и не са застроени със сгради и съоръжения.
ГЛАВА ВТОРА
Земи от общинския поземлен фонд. Придобиване на земеделски земи. ( Загл. изм. и доп. с Решение №268 от Протокол №23 /06.08.2013г. на Общински съвет – Кирково)
РАЗДЕЛ І
Собственост
Чл.5. (1) ( Изм. и доп. с Решение №268 от Протокол №23 /06.08.2013г. на Общински съвет – Кирково) Общинският поземлен фонд включва всички земеделски земи, собственост на община Кирково, за които има влязло в сила решение на Общинска служба „Земеделие” с.Кирково за възстановяване право на собственост по чл.18ж, ал.1 и ал.2 или по чл.27 от ППЗСПЗЗ, придобитите с протоколно решение на комисията по чл.19, ал.2 от ЗСПЗЗ, както и тези придобити по реда на закон.
(2) ( Нова с Решение №268 от Протокол №23 /06.08.2013г. на Общински съвет – Кирково). Община Кирково придобива възмездно или безвъзмездно собственост върху земеделски земи по силата на закон и/или въз основа на Решение на Общинския съвет по реда и при условията на ЗОС и глава втора от Наредбата за условията и реда за придобиване, управление и разпореждане с общинско имущество.
РАЗДЕЛ ІІ
Стопанисване, управление и ползване на земеделските земи
от Общинския поземлен фонд
Чл.6. (1) Земеделските земи от ОПФ се стопанисват и управляват в интерес на населението в общината съобразно разпоредбите на закона и с грижата на добър стопанин.
(2) С решение на Общинския съвет въз основа на мотивирано предложение на Общинска служба „Земеделие” с.Кирково, със земите от ОПФ се извършва обезщетяване на собственици, чиято собственост не може да бъде възстановена, за изпълнение на съдебни решения за признато право на собственост, за установяване на границите на земеделските имоти, за които е издадено решение на Общинска служба „Земеделие” за признаване правото на възстановяване на собствеността в съществуващи или възстановими стари реални граници.
 (3) По предложение на Кмета на общината Общинският съвет приема годишна Програма за управление и разпореждане със земите от ОПФ, която съдържа описание на имотите по землища, площ, начин на трайно ползване и категория, които ще са обект на разпореждане, отдаване под наем или аренда, чрез търг и без търг. Програмата може да бъде допълвана през годината.
 (4) Програмата по ал.2 се обявява на интернет страницата на общината и чрез кметовете на кметства.
Чл.7 Отдаването на земите от общинския поземлен фонд, с изключение на мерите и пасищата, под наем или аренда се извършва чрез провеждане на публичен търг или публично оповестен конкурс по реда на Глава VІІІ от НРПУРОИ на  Общински съвет Кирково. Въз основа на резултатите от проведения търг или конкурс се сключва договор за наем или аренда.
(1) Право на участие в публичен търг или публично оповестен конкурс за отдаване под наем  на земи от ОПФ имат физически и юридически лица, които нямат задължения към община Кирково.
(2) Договорът за наем се сключва от Кмета на общината. 
(3) Първоначалната вноска от договореният размер на годишния наем се заплаща по сметка на общината преди подписването на договора Всяка следваща годишна вноска се заплаща в срок до първи октомври на съответната стопанска година.
(4) Отдадените под наем земеделски земи от ОПФ се предават на наемателя от представител на общината.За предаването се съставя протокол, подписан от двете страни.
(5) В договорите за наем се предвижда увеличаване на наемната цена с официалния инфлационен индекс на потребителските цени, публикувани от Националния статистически институт.
(6) Не се допуска преотдаване на наетата земеделска земя от ОПФ.
(7) При лошо стопанисване на отдадената под наем земеделска земя и при нарушаване на ал.5, наемодателят е в правото си едностранно да прекрати предсрочно действието на договора, след едномесечно предизвестие, като платеният наем не се връща.
(8) Началният размер на годишната наемна цена за 1 дка земя от ОПФ се определя от Общинския съвет с Тарифа за начални цени при отдаване под наем и аренда на земеделските земи от ОПФ, неразделна част от настоящата наредба.
(9) Максималните срокове за отдаване на земеделска земя под аренда се съобразяват със следните специфични условия съобразно спецификата на плодоодаването на различните видове насаждения съгласно Наредбата за базисните цени на трайните насаждения, приета с ПМС №151/30.07.1991г., както следва:
	1.земи заети с полски култури (ниви) – до 10 години.
	2.земи от ОПФ с трайни насаждения до 15 години.
	3.земи на които ще се създават нови трайни насаждения – до 20 години.
Чл.8. (1) Земите от общинския поземлен фонд могат да се отдават под наем или аренда без търг или конкурс:
1) когато са заети с трайни насаждения;
2) когато не са били използвани две или повече стопански години;
3) в случаите по чл.37в, ал.10 от ЗСПЗЗ;
4) в други случаи, определени в закон.
(2) Общинският съвет по предложение на Кмета на общината  до 31.07. на съответната година, определя маломерните имоти от общинския поземлен фонд и имотите по ал.1, т.1 и т.2, които могат да се отдават под наем за една година, без провеждане на публичен търг или публично оповестен конкурс. В решението си Общинският съвет определя и наемната цена.
(3) Въз основа на решението на Общинския съвет Кметът на общината издава заповед със списък за предоставяне на маломерните имоти, която съдържа:
	1.описание на обектите, които ще се отдават под наем.
	2.срок за подаване на заявленията за наемане на земеделска земя.
	3.размер на наемната цена на дка.
 (4) Със заповедта по ал.3 се одобрява образеца на заявлението за наемане на земеделска земя. Заповедта със списъка по ал.3 се публикува в един местен вестник, на сайта на общината и се поставя на видни места в кметствата на общината за информация на заинтересованите лица.  В заповедта се посочват условията, срокът на приемане на заявленията и изискващите се документи, наемната цена и начин на плащане.
Чл.9. (1)Договорът за наем се сключва от Кмета на общината или упълномощен от него зам.-кмет. 
Чл.10. При наличие на споразумителен протокол по чл.37в от ЗСПЗЗ, земеделската земя се отдава под наем за срок от една стопанска година на арендатора, обработващ масива, в който попада съответният имот от ОПФ, при наем съгласно разпоредбите на настоящата наредба.
Чл.11. ( Изм. с решение №420 от Протокол №40 /14.08.2014г.) Отменя текста на чл. 11 от Наредбата за стопанисване, управление и разпореждане със земи от общинския поземлен фонд и създава нов  със следния вид:
 (1) Пасищата и ливадите – общинска собственост, могат да се отдават под наем или аренда на собственици или ползватели на животновъдни обекти с пасищни селскостопански животни, регистрирани в Системата за идентификация на животните и регистрация на животновъдните обекти на БАБХ, в съответната или съседна област, пропорционално на броя и вида на регистрираните животни. 
(2) Общинският съвет определя с решение, прието с мнозинство от общия брой на съветниците, пасищата, мерите и ливадите за общо и индивидуално ползване, както и правила за ползването им.
 (3) Към решението се прилага списък с данни за земеделските стопани или техни сдружения, регистрирани като юридически лица, отглежданите от тях животни, кадастралните номера на мерите, пасищата и ливадите.
(4) Правила за ползване на мерите, пасищата и ливадите – в община Кирково:
1. Общински съвет с решение дава съгласие за предоставяне на мери, пасища и ливади за общо и индивидуално ползване по предложения в ал.(3) списък;
2. Общинските пасища и ливади се предоставят от кмета на общината, след подадено заявление по образец до Кмета на общината, (в заявлението се посочва кадастралния номер на имота, землището, площта, категорията и срока за наемане) и след съгласуване с кмета на населеното място в землището на което попадат. Към заявлението се прилагат задължително заверена регистрационна карта на земеделския производител за текущата стопанска година и справка за животните, издадена от ветеринарен лекар на общинската ветеринарна служба.
Минималните площи предоставени за ползване са съответно:
за едър рогат добитък, над 24 месечна възраст и еднокопитни /всички/ – 5 декара
за едър рогат добитък, от 2 до 8 месечна възраст – 1 декара
за едър рогат добитък, от 8 до 24 месечна възраст – 2 декара
за дребен рогат добитък /всички възрасти/ - 0.5 декара.
При наличие на остатък от мери, пасища и ливади Общински съвет дава съгласие те да се отдават чрез търг на лица, които поемат задължение да  ги поддържат в добро земеделско и екологично състояние, по ред, определен в правилника за прилагане на ЗСПЗЗ. Договорите за наем да са със срок 6 години.
 	3. Договорите за наем или аренда се сключват от Кмета на общината за срок от 4 до 6 стопански години.
Годишният наем на декар площ е съответно:
- (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) ливади (всички категории) – 4.00 лева 2.05 €.
- (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) пасища, мери                        -  2.00 лева 1.02 €.
- (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) пасища с храсти                    - 1.00 лева  0.51 € 
	4.С договора наемодателят и наемателят поемат следните задължения за поддържането на мерите, пасищата и ливадите:
     а/ Общината - да  осигури  безпрепятствено  ползване на  предоставените пасища и ливади и да предоставя периодична информация и методически указания на ползвателите относно необходимите мероприятия по поддържане и опазване на пасищата и ливадите;
     б/ Ползвателите - да поддържат мерите, пасищата и ливадите чрез традиционните земеделски практики паша или косене; да ги торят с органични и минерални торове в допустимите норми; да ги напояват, там където има условия за напояване; да ги чистят от вредна растителност и подсяват, където има нужда.
     в/ Поддържането на мерите, пасищата и ливадите в добро земеделско и екологично състояние за общо и индивидуално ползване е за сметка на ползвателите.
Чл.12. (1) С решение на Общинския съвет могат да се отдават под наем без търг или конкурс на търговски дружества земеделски земи от ОПФ, необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, за срока на строително - ремонтни дейности. Решението на Общинския съвет съдържа точна идентификация на имота и годишна наемна цена.
(2) Въз основа на решението на Общински съвет се сключва договор за наем от Кмета на общината.
РАЗДЕЛ ІІІ
Разпореждане със земеделските  земи от Общинския поземлен фонд
Чл.13. Разпореждането със земеделски земи от Общинския поземлен фонд се извършва по следните способи: продажба, замяна, обезщетяване на собственици, оземляване на безимотни и малоимотни граждани и учредяване на ограничени вещни права в случаите предвидени в закона.
Чл.14. Продажбата на земеделски земи от общинския поземлен фонд се извършва след решение на Общински съвет чрез провеждане на публичен търг или публично оповестен конкурс при условия и ред, определени в Закона за общинската собственост и Наредбата за реда за придобиване, управление и разпореждане с общинско имущество в община Кирково.
Чл.15. (1) Замяната на земеделски земи от общинския поземлен фонд със земеделски земи на граждани, юридически лица и държавата се извършва с решение на Общинския съвет при условията и по реда на ЗСПЗЗ, ЗОС и Наредбата за реда за придобиване, управление и разпореждане с общинско имущество в община Кирково, след представяне на мотивирано становище на общинската служба по земеделие и мотивирано становище на Кмета/Кметския наместник на населеното място, в чието землище се намира земеделската земя.
(2) Предлаганите за замяна имоти на физически и юридически лица не могат да бъдат с площ по – малка от 10 дка, същите трябва да бъдат с правилна форма, обработваеми, без ограничение за ползването им.
Чл.16. При разпоредителни сделки със земи от ОПФ, Кметът на общината възлага изготвянето на пазарни оценки на имотите от  оценители, определени по реда на чл.22, ал.3 от ЗОС, освен ако в закон е предвидено друго. Пазарните цени на имотите и на вещните права се определят от общински съвет. Началните цени при провеждане на търгове или конкурси за разпореждане с имоти или с вещни права върху имоти – общинска собственост, не могат да бъдат по ниски от цените, определени от общински съвет.
Чл.17. Обезщетяването на собствениците със земи от ОПФ се извършва при условията и по реда на чл.19а от ЗСПЗЗ и § 27 от ПЗР към ЗИД на ЗСПЗЗ.
Чл.18. (1)  Оземляването на безимотни и малоимотни граждани се извършва със земи от Общинския поземлен фонд.
(2) Оземляването се извършва от Общинска служба „Земеделие” с. Кирково, след подадена информация от общината за размера, категорията и местонахождението на свободните  и годни за селскостопанско производство земи от ОПФ и по реда на чл.20 от ЗСПЗЗ.
РАЗДЕЛ ІV
Опазване на земеделските земи от общински поземлен фонд от увреждане и неправомерно ползване
Чл.19. Ползвателите на земеделски земи се задължават да ползват земите по предназначение с грижата на добър стопанин, да опазват електроенергийните и други съоръжения и инсталации, да опазват земите от ерозия, заблатяване и други увреждания, да спазват агротехническите изисквания и нормативи, както и да поддържат и повишават продуктивните им качества.
Чл.20. Общината осигурява на ползвателите информация за:
1.Продуктивните, технологичните и икономическите качества на земеделските земи.
2.Начините за опазване на повърхностния почвен слой и екологичните му функции от увреждане (замърсяване с битови отпадъци, употреба на торове, пестициди, инсектициди, биологично активни вещества и други, които са регистрирани и одобрени за приложение, а така също и за тези химически вещества, които са забранени за употреба)
3.Задължителните ограничения  при ползване на земеделските земи (електропроводи с високо напрежение, застрояване, създаване на нови трайни насаждения и др.).
4.Възможностите за употреба на води за напояване, отговарящи на санитарните норми.
5.Противоерозионните сеитбообращения за ерозионно застрашените земи от ОПФ.
Чл.21. (1)  Комисия назначена със заповед на Кмета на общината по реда на чл.34 от ЗСПЗЗ, извършва не по-малко от две проверки през текущата стопанска година на земите от общинския поземлен фонд отдадени под наем.
(2) При констатирани нарушения за неправомерно ползване на общински земеделски земи Кмета на общината издава заповед за изземване на имота по чл.65 от Закона за общинската собственост.
(3) В три дневен срок от датата на издаване на заповедта по ал.2 ползвател, който ползва без правно основание, може да внесе по банкова сметка на общината сума представляваща трикратния размер на средногодишното рентно плащане за  землищата от общината през предходната година за времето на неправомерното ползване. В този случай се спира изпълнението на заповедта по ал.2.
РАЗДЕЛ V
Промяна на предназначението на мери и пасища и земи
от общинския поземлен фонд
(Нов доп. с Решение №268 от Протокол №23 /06.08.2013г. на Общински съвет – Кирково)
Чл.22.  (1) (изм. и доп. с Решение №268 от Протокол №23 /06.08.2013г. на Общински съвет – Кирково)   Собствеността на общините върху мерите и пасищата е публична и може да се обявява за частна общинска собственост при промяна предназначението на мерите и пасищата по реда на ЗОС в определените в ал.2 случаи
(2) [bookmark: bookmark0]Промяна на предназначението на мери и пасища се допуска по изключение за:
1. [bookmark: bookmark1]Изграждане на обекти на техническата инфраструктура по смисъла на ЗУТ;
2. [bookmark: bookmark2]Инвестиционни проекти, получили сертификат клас А или клас Б по Закона за насърчаване на инвестициите;
3. [bookmark: bookmark3]Създаване на нови или разширяване строителните граници на съществуващи урбанизирани територии, както и създаване или разширяване границите на отделни урегулирани поземлени имоти извън тях;
4. [bookmark: bookmark4]Инвестиционни проекти, свързани със социално-икономическото развитие на общината;
5. [bookmark: bookmark5]В други случаи, определени в закон.
(3) [bookmark: bookmark6]Заявителите по ал.1 представят мотивирано предложение доказващо необходимостта от промяна на предназначението с инвестиционен проект.
(4) [bookmark: bookmark7]Общинският съвет приема решение за изразяване на предварително съгласие за промяна на предназначението на мерите и пасищата в случаите по чл.2 с мнозинство от 2/3 от общия брой на общинските съветници при спазване на специалните закони и на нормативите за поддържане на резерв от постоянно затревени площи, както и при условие, че не е налице недостиг от земи за нуждите на животновъдството. С решението на Общинския съвет се определя и срока на валидност на предварителното съгласие съгласно разпоредбите на чл.25,ал.5 от ЗСПЗЗ.
(5) [bookmark: bookmark8]Промяната на предназначението на мерите и пасищата се извършва при спазване на условията и реда на Закона за опазване на земеделските земи и ЗОС. Промяната на предназначението се извършва от и за сметка на заявителя
(6) [bookmark: bookmark9]Ограничени вещни права и сервитута върху мери и пасища могат да се учредяват с решение на Общинския съвет с мнозинство 2/3 от общия брой на общинските съветници.
Чл. 23. (изм. и доп. с Решение №268 от Протокол №23 /06.08.2013г. на Общински съвет – Кирково) (1) Промяната на предназначението на земеделски земи от общинския поземлен фонд за неземеделски нужди се извършва с решение на Общинския съвет при условията и реда на Закона за опазване на земеделските земи и Закона за общинската собственост.
(2) Промяна на предназначението на земеделски земи от общинския поземлен фонд за неземеделски нужди може да се допуска за:
1. изграждане на обекти на техническата инфраструктура по смисъла на ЗУТ;
2. създаване на нови или разширяване строителните граници на съществуващи урбанизирани територии/населени места и селищни образувания/;
3. създаване или разширяване границите на отделни урегулирани поземлени имоти извън строителните граници на съществуващи урбанизирани територии/населени места и селищни образувания/;
(3) Решението на Общинския съвет по ал.1 се приема с мнозинство 2/3 от общия брой на съветниците.
(4) Промяната на предназначението на земеделските земи от ОПФ се извършва от и за сметка на заявителя.
(5) Не се изисква промяна на предназначението на земеделски земи за изграждането на линейни обекти на техническата инфраструктура, когато те не са разположени на повърхността на терена.
Чл.24. (изм. и доп. с Решение №268 от Протокол №23 /06.08.2013г. на Общински съвет – Кирково) Изграждането и/или разширението на обекти за производство на електрическа енергия от възобновяеми енергийни източници, използващи фотоволтаични /слънчеви/ системи, освен в случаите, когато производството на електрическа енергия се използва за собствени нужди, се допуска върху неполивни земеделски земи от пета до десета категория или некатегоризируеми.
Чл.25. (изм. и доп. с Решение №268 от Протокол №23 /06.08.2013г. на Общински съвет – Кирково) Не се допуска върху поливни площи и земи от първа до четвърта категория проектиране и изграждане на обекти с площ над 500 дка, освен с разрешение на Министерския съвет за всеки отделен случай по предложение на Комисията за земеделските земи. 
Чл.26. (Нов с Решение №268 от Протокол №23 /06.08.2013г. на Общински съвет – Кирково)    Промяна на предназначението на земеделски земи от общинския поземлен фонд, необходими за изграждане на обекти на техническата инфраструктура или на други обекти от лица, на които продажбата или учредяването на право на строеж или сервитута върху общински имоти се извършва без търг или конкурс по силата на закон, може да се извърши за тяхна сметка след решение на Общинския съвет за изработване на подробен устройствен план, въз основа на подадено от тях заявление. С решението Общинският съвет определя и срока на валидност на предварителното съгласие, съгласно разпоредбите на чл.29,ал.1 от 3033.
Чл.27. (Нов с Решение №268 от Протокол №23 /06.08.2013г. на Общински съвет – Кирково)  При промяна на предназначението на земеделска земя от общинския поземлен фонд, включително в случаите по чл. 29 ал. З и ал.4 от Закона за опазване на земеделските земи се заплаща такса, определена по тарифата за таксите, които се заплащат при промяна на предназначението на земеделските земи, приета от Министерски съвет.
Чл.28. (Нов с Решение №268 от Протокол №23 /06.08.2013г. на Общински съвет – Кирково)  (1) Включването на имоти от ОПФ в планове за уедряване се извършва след решение на Общинския съвет с мнозинство от съветниците.
(2) Когато със споразумението на собствениците се променят границите на земеделски земи - общинска собственост за създаването на уедрени поземлени имоти, споразумението се сключва от кмета на общината в писмена форма.
(3) Право на строеж върху земеделски земи се учредява при спазване правилата за строеж в земеделски земи, съгласно действащата нормативна уредба в страната.
(4) Право на преминаване определяне на сервитута през имота ОПФ се извършва в съответствие с нормативната уредба по реда на глава четвърта, раздел втори на НРПУРОИ на Община Кирково.
Чл.29. (Нов с Решение №268 от Протокол №23 /06.08.2013г. на Общински съвет – Кирково)  Придобиването на земеделски земи от общината - собственост на физически или юридически лица се извършва по реда на глава втора от Наредбата за реда за придобиване, управление и разпореждане с общинско имущество.
ГЛАВА ТРЕТА
Административно наказателни разпоредби
Чл.30. (Предишен чл. 22 изм. с Решение №268 от Протокол №23 /06.08.2013г. на Общински съвет – Кирково, изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)  За нарушаване разпоредбите, касаещи земите от Общинския поземлен фонд, виновните физически лица се наказват с глоба в размер от 50 до 200 лева „от 25.56 € до 102.26€“, а на юридическите лица се налага имуществена санкция по реда на Закона за опазване на земеделските земи.
Чл.31. (Предишен чл. 23 изм. с Решение №268 от Протокол №23 /06.08.2013г. на Общински съвет – Кирково)  Актовете за установяване на административните нарушения относно управление, стопанисване и ползване на земи от Общинския поземлен фонд се съставят от определени със заповед на Кмета на общината длъжностни лица.
Чл.32. (Предишен чл. 24 изм. с Решение №268 от Протокол №23 /06.08.2013г. на Общински съвет – Кирково)  Наказателните постановления се издават от Кмета на общината или оправомощен от него заместник кмет въз основа на актовете, съставени по предходната алинея.
Чл.33. (Предишен чл. 25 изм. с Решение №268 от Протокол №23 /06.08.2013г. на Общински съвет – Кирково)  Процедурата по установяване на нарушенията, издаването на актовете и наказателните постановления и тяхното обжалване, се осъществява по реда на Закона за административните нарушения и наказания.
Допълнителни разпоредби
§1. По смисъла на тази Наредба:
1.”Общински поземлен имот” са всички земеделски земи, общинска собственост, извън строителните граници на населените места.
2.”Стопанска година” е времето от първи октомври на текущата година до първи октомври на следващата година.
3.”Маломерни имоти” са поземлени имоти до 10 дка.
4. „Общо ползване” е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или по-вече колективни стада.
Преходни и заключителни разпоредби
§1. Тази Наредба се издава на основание чл.21, ал.1, т.8 и ал.2 от Закона за местното самоуправление и местната администрация, приета с Решение №166 от Протокол №13/14.12.2012г. на ОбС Кирково и отменя Наредбата за управление, стопанисване и ползване на земи и гори от общински поземлен фонд, приета с Решение №453 от Протокол №45/11.10.2010г. на Общински съвет Кирково.
§2. Сключените наемни договори за земеделски земи по отменената Наредба запазват своето действие и след влизане в сила на настоящата наредба.
§3. Неразделна част от настоящата Наредба е Приложение №1:
§4. /Нов с решение № 200 по протокол. № 20/ 16.06.2025 г./ Наредба за изменение и допълнение на Общински съвет - Кирково влиза в сила от датата на въвеждане на еврото в Република България.



Приложение №1
Тарифа за отдаване под наем и аренда на общински земеделски земи в община Кирково. ( изм.  с решение №420/14.08.2014 г. на Общински съвет-Кирково, изм. и доп. с Решение №200/16.06.2025 г. на Общински съвет-Кирково в сила от 01.01.2026 г.)
	Категория
	Начин на трайно ползване

	
	Ниви
	Трайни насаждения- овощни и лозя

	
	лв. €/дка
	лв. €/дка

	I  категория
	43лв.“21.99€“
	40лв.“20.45€“

	II  категория
	38лв.“19.43€“
	35лв.“17.90€“

	III  категория
	32лв.“16.36€“
	30лв.“15.34€“

	IV  категория
	29лв.“14.83€“
	25лв.“12.78€“

	V  категория
	24лв.“12.27€“
	20лв.“10.23€“

	VI  категория
	20лв.“10.23€“
	18лв.“9.20€“

	VII  категория
	18лв.“9.20€“
	15лв.“7.67€“

	VIII  категория
	16лв.“8.18€“
	12лв.“6.14€“

	IX  категория
	15лв.“7.67€“
	8лв.“4.09€“

	X  категория
	10лв.“5.11“€
	5лв.“2.56€

